stanford-oval/wikipedia huggingface dataset:
Daniel Sea

| Daniel Sea |
| --- | --- |
 Daniel Sea (vas.)
Henkilötiedot
Syntynyt: 1977 Malibu, Kalifornia, Yhdysvallat
Ammatti:  näyttelijä, muusikko
Näyttelijä
Aktiivisena:  2006–
Merkittävät roolit:  Moira/Max Sweeney   (L-koodi)
Aiheesta muualla
Viralliset kotisivut
IMDb 
Daniel Sea (s. 1977 Malibu, Kalifornia, Yhdysvallat) on yhdysvaltalainen näyttelijä ja muusikko.
Ura

Sea tunnetaan parhaiten transsukupuolisen Moira/Max Sweeneyn roolista televisiosarjassa L-koodi. Sea esiintyi sarjassa vuodesta 2006 vuoteen 2009. Hän on ilmoittanut olevansa tosielämässä seksuaaliselta suuntautumiseltaan lesbo tai biseksuaali. Sea on sukupuoli-identiteetiltään muunsukupuolinen.
Sea on esiintynyt myös mm. elokuvassa Shortbus. Hän vieraili sarjassa Kova laki: Erikoisyksikkö vuonna 2009.
Sea on toiminut myös muusikkona ja sirkustaiteilijana. Hän on ollut mukana yhtyeissä Cypher in the Snow, Gr'ups, Bitch and the Exciting Conclusion ja The Thorns of Life.
Filmografia > Elokuvat

Shortbus (2006)
Itty Bitty Titty Committee (2007)
Don't Look Up (2009)
Filmografia > Televisiosarjat

L-koodi (2006–2009) (44 jaksoa)
Kova laki: Erikoisyksikkö (1 jakso)
Aiheesta muualla

Daniela Sean viralliset kotisivut (Arkistoitu – Internet Archive)
Daniel Sea Internet Movie Databasessa. (englanniksi)
Daniel Sea Myspacessa (englanniksi) [vanhentunut linkki]
Daniela Sea TV.com-sivustolla (Arkistoitu – Internet Archive)
Cherveux

| Cherveux |
| --- | --- |
 1200–1400-luvuilla rakennettu Cherveux’n linna
 Cherveux
 Koordinaatit: 46°24′59″N, 00°21′21″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  22,3 km²
Väkiluku (2016):  1 896
 – Väestötiheys:  85,2 as./km²
Postinumero:  79410
Infobox OKVirheellinen NIMI-arvo: 
Cherveux on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin koillispuolella. Kunnan pinta-ala on 22,3 neliökilometriä ja siellä on arviolta 1 896 asukasta (vuonna 2016).
Kunnassa sijaitsevat Cherveux’n ja La Carten keskiaikaiset linnat.
Aiheesta muualla

Kuvia tai muita tiedostoja aiheesta Cherveux Wikimedia Commonsissa
Dezső Novák

| Mitalit | Mitalit | Mitalit |  |
| --- | --- | --- | --- |
|  Novákin rintakuva. |  Novákin rintakuva. |  Novákin rintakuva. |  |
Maa:   Unkari
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | miehet |  |
|  Kultaa | México 1968 | miehet |  |
|  Pronssia | Rooma 1960 | miehet |  |
| EM-kilpailut  | EM-kilpailut  | EM-kilpailut  |  |
|  Pronssia | Espanja 1964 | miehet |  |
Dezső Novák (3. syyskuuta 1939 Ják – 26. helmikuuta 2014 Budapest) oli unkarilainen jalkapalloilija, jalkapallovalmentaja ja olympiavoittaja.
Menestyksekkään seura- ja maajoukkueuran pelannut Novák voitti Unkarin jalkapallomaajoukkueessa olympiakultaa Tokiossa 1964 ja Méxicossa 1968, olympiapronssia Roomassa 1960 ja EM-pronssia Espanjassa 1964.
Novák toimi pelaajauransa jälkeen valmentajana muun muassa Unkarin olympiajoukkueessa ja unkarilaisissa seurajoukkueissa. Hän kuoli Budapestissa 26. helmikuuta 2014, 75-vuotiaana.
Doliini

Doliini Omanissa
Doliinit ovat kuoppia tai vajoamia, joita esiintyy karstialueilla. Ne voivat olla muodoltaan sylinterimäisiä, kartiomaisia tai kulhon muotoisia ja niiden koko vaihtelee muutamasta metristä satoihin metreihin. Doliini-sana tulee slovenian kielen sanasta dolina, joka tarkoittaa laaksoa.
Doliineja syntyy joko liukenemisen tai luhistumisen seurauksena. Sadevesi liuottaa kalkkikiveä. Vesi valuu karstin pieniin rakoihin, josta se pääsee kallioon liuottaen tätä synnyttäen doliinin. Joskus maanalainen luola kasvaa niin suureksi, että luolan katto muuttuu epävakaaksi. Tällöin se saattaa sortua, jonka seurauksena muodostuu doliini, josta on yhteys luolaan.
Aiheesta muualla

Kuvia tai muita tiedostoja aiheesta Doliini Wikimedia Commonsissa
Chizuru Arai

| Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Maa:   Japani> Naisten judo. |
| --- | --- | --- | --- |
|  Kultaa | Tokio 2020 | 70 kg |  |
|  Hopeaa | Tokio 2020 | sekajoukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2017 | 70 kg |  |
|  Kultaa | Baku 2018 | 70 kg |  |
Chizuru Arai (jap. 新井 千鶴, Arai Chizuru, s. 1. marraskuuta 1993 Yorii) on japanilainen judoka, olympiavoittaja ja maailmanmestari.
Junioritasolla Arai saavutti alle 20-vuotiaiden Aasian-mestaruuden vuonna 2012, alle 21-vuotiaiden Japanin mestaruuden 2013, joukkuemaailmanmestaruuden 2013 ja MM-hopeaa 2013. Ensimmäisen aikuisten turnausvoiton Arai voitti Tokiossa marraskuussa 2013. Vuonna 2014 Arai ei saavuttanut turnausvoittoja, mutta vuonna 2015 hän voitti Sofian avoimen turnauksen, Düsseldorfin grand prix'n, Tokion grand slamin ja joukkuemaailmanmestaruuden. Vuonna 2016 Arai voitti Tyumenin grand slamin sekä oli toinen Japanin mestaruuskilpailuissa 70 kg sarjassa. Vuonna 2017 Arai saavutti useita voittoja: hän voitti uransa ensimmäisen MM-mitalin, kun voitti Budapestin MM-kilpailuissa kultaa. Lisäksi hän voitti joukkuemaailmanmestaruuden, Japanin maailmanmestaruuden, Pariisin grand slamin ja Düsseldorfin grand prix'n. Arai uusi MM-kultansa Bakun MM-kilpailuissa sekä saavutti myös joukkuekilpailun maailmanmestaruuden. Lisäksi hän voitti Osakan grand slamin 2018. Vuonna 2019 Arai voitti joukkuekilpailun maailmanmestaruuden sekä Bakun grand slamin. Vuonna 2020 Arai voitti Düsseldorfin grand slamin. Maaliskuussa 2021 Arai voitti Taškentin grand slam -turnauksen.
Tokion olympialaisissa 2020 Arai otteli 70 kg sarjassa. Hän pääsi aloittamaan suoraan toiselta kierrokselta, jolla voitti puertoricolaisen María Pérezin. Puolivälierissä Arai voitti saksalaisen Giovanna Scoccimarron ipponilla. Välierissä Arai voitti Madina Taimazovan Okuri-eri-jimella. Loppuottelussa Arai kohtasi itävaltalaisen Michaela Polleresin. Arai voitti loppuottelun Wara-arin arvoisella Ko-soto-garilla. Arai oli lisäksi mukana Japanin judojoukkueessa, joka voitti sekajoukkuekilpailun hopeaa.
Dezső Gyarmati

| Mitalit | Mitalit | Mitalit |  |
| --- | --- | --- | --- |
|  Rintakuva Gyarmatista. |  Rintakuva Gyarmatista. |  Rintakuva Gyarmatista. |  |
Maa:   Unkari
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | vesipallo |  |
|  Kultaa | Melbourne 1956 | vesipallo |  |
|  Kultaa | Tokio 1964 | vesipallo |  |
|  Hopeaa | Lontoo 1948 | vesipallo |  |
|  Pronssia | Rooma 1960 | vesipallo |  |
| EM-kilpailut  | EM-kilpailut  | EM-kilpailut  |  |
|  Kultaa | Torino 1954 | vesipallo |  |
|  Kultaa | Leipzig 1962 | vesipallo |  |
Dezső Gyarmati (23. lokakuuta 1927 Miskolc – 18. elokuuta 2013 Budapest) oli unkarilainen vesipalloilija ja olympiavoittaja. Hän on ainoa viisissä peräkkäisissä kesäolympialaisissa mitalin voittanut vesipalloilija. Gyarmatia pidetään yleisesti kaikkien aikojen parhaana vesipalloilijana, ja Unkarissa hänellä on kansallissankarin asema.
Gyarmati voitti mitalin vesipallossa viisissä peräkkäisissä olympialaisissa vuosina 1948–1964. Hän voitti Unkarin joukkueen kapteenina myös kaksi Euroopan mestaruutta vuosina 1954 ja 1962. Hän oli erinomainen uimari (paras aika 58,5 sekuntia 100 metrillä) ja häntä kutsuttiin ”maailman nopeimmaksi vesipalloilijaksi”.
Gyarmati oli Unkarin kultajoukkueen valmentaja vuoden 1976 olympialaisissa. Myöhemmin hänestä tuli parlamentin jäsen. Vuonna 1952 Gyarmati meni naimisiin 200 metrin selkäuinnin olympiavoittajan, Eva Székelyn kanssa. Heidän Andrea-tyttärensä oli hopeamitalisti 100 metrin selkäuinnissa vuonna 1972. Andrea nai myöhemmin Mihály Heszin, vuoden 1968 melonnan olympiakultamitalistin.
Gyarmati kuoli Budapestissa 18. elokuuta 2013, 85-vuotiaana.
David Westlund

| David Westlund> Henkilötiedot |
| --- | --- |
Syntynyt: 5. helmikuuta 1995 (ikä 29) Östersund, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  92 kg
Seura
Seura:  Brynäs IF
Sarja:  SHL
Pelaajaura
Pääsarjaura:  2013–
NHL-varaus:  163. varaus, 2014 Arizona Coyotes
David Westlund (s. 5. helmikuuta 1995) on ruotsalainen jääkiekkoilija, joka pelaa SHL-joukkue Brynäs IF:ssä. Hän on Arizona Coyotesin kuudennen kierroksen varaus vuodelta 2014.
Westlund teki debyyttinsä ammattilaistasolla SHL:ssä Brynäsin paidassa kaudella 2013–2014.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David Westlund
David Huddleston

| David Huddleston |
| --- | --- |
 David Huddleston vuonna 1975 elokuvan Särkyneen sydämen sola trailerissa.
Henkilötiedot
Syntynyt: 17. syyskuuta 1930 Vinton, Virginia
Kuollut: 2. elokuuta 2016 (85 vuotta) Santa Fe, New Mexico
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
David William Huddleston (17. syyskuuta 1930 Vinton, Virginia – 2. elokuuta 2016 Santa Fe, New Mexico) oli yhdysvaltalainen näyttelijä, joka esiintyi muun muassa elokuvissa Big Lebowski (1998), Turpiin vaan ja onnea (1977), Joulupukki (1985) ja The Producers (2005). Hän esiintyi myös useissa tv-sarjoissa, kuten Gilmoren tytöissä ja West Wingissä. Huddleston oli vuonna 1990 Emmy-ehdokkaana ja voitti Golden Bootin 2002. Hän kuoli kotonaan Santa Fessä sydän- ja munuaissairauteen.
Hän opiskeli Fork Union Military Academyssä ja palveli Yhdysvaltain ilmavoimissa.
Valikoitu filmografia

Lainkuuliainen kansalainen, (Law Abiding Citizen, 2009)
Postal, (2007)
The Producers, (2005)
Big Lebowski, (The Big Lebowski, 1998)
Joulupukki, (Santa Claus: The Movie, 1985)
Capricorn yksi, (Capricorn One, 1978)
Särkyneen sydämen sola, (Breakheart Pass, 1975)
Suurin, (The Greatest, 1977)
Turpiin vaan ja onnea, (I Due superpiedi quasi piatti, 1977)
Sherlock Holmes in New York, (1976)
Lähde:
Aiheesta muualla

David Huddleston Internet Movie Databasessa. (englanniksi)
David Huddleston. Turner Classic Movies – TCM. Arkistoitu 22.2.2016. Viitattu 22.8.2023. (englanniksi)
David Weightman

| Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Maa:   Australia> Miesten soutu. |
| --- | --- | --- | --- |
|  Hopeaa | Atlanta 1996 | perämiehetön kaksikko |  |
David John Weightman (s. 28. syyskuuta 1971 Brisbane, Australia) on australialainen soutaja ja olympiamitalisti.
Weightman saavutti Robert Scottin parina olympiahopeaa perämiehettömässä kaksikossa Atlantassa 1996. Maailmanmestaruuskilpailuissa hän sijoittui kahdeksikossa kymmenenneksi Wienissä 1991, perämiehellisessä nelosessa viidenneksi Račicessa 1993 ja Indianapolisissa 1994 sekä kahdeksikossa 11:nneksi Tampereella 1995.
David Sloan Wilson

David Sloan Wilson.
David Sloan Wilson (s. 1949 Norwalk, Connecticut) on yhdysvaltalainen evoluutiobiologi, joka tunnetaan erityisesti työstään ryhmävalinnan parissa.
Wilson suoritti kandidaatin tutkinnon (BA) Rochesterin yliopistossa vuonna 1971 ja väitteli tohtoriksi (PhD) vuonna 1975 Michiganin osavaltionyliopistossa.
Wilson on naimisissa ja hänella on kaksi lasta.
Aiheesta muualla

Sloan Wilson Binghamtonin yliopiston verkkosivuilla (englanniksi)
Coandă-1910

Coandă-1910 lentokone.
Coandă-1910 oli maailman ensimmäinen rakennettu suihkulentokone. Sen kehitti romanialainen lentokoneinsinööri Henri Coandă. Se oli esillä toisessa kansainvälisessä ilmailunäyttelyssä Pariisissa lokakuussa 1910.
Tekniikkaa

Koneen voimalaite oli mäntämoottorin ja suihkumoottorin yhdistelmä. Mäntämoottori toimi suihkumoottorin kompressorina sen sijaan, että olisi pyörittämyt potkuria. Paineilma ja polttoaine syötettiin kahteen polttokammioon.
Lentoranko oli 1900-luvun alun tapaan puuta, kangasta ja vaijereita.
Coanda teki maakokeita 16. joulukuuta 1910 ja koneen voimalaite oli niin tehokas, että kone nousi hetkeksi ilmaan. Kone törmäsi maahan ja paloi. Palon aikaansai suihkun osuminen kangaspäällysteelle. Coanda ei jatkanut kokeiluja suihkukoneella.
Tekniset tiedot

Miehistö: ohjaaja
Pituus: 12,5 m
Kärkiväli: 10,3 m
Siipipinta-ala: 33 m²
Lentopaino: 420 kg
Kompressori: nelisylinterinen vesijäähdytteinen rivimoottori, 50 hv
Aiheesta muualla

Airminded.org: Jet aircraft of the Belle Époque (englanniksi)
Luftfahrtmuseum.com: Coanda 1910 (Arkistoitu – Internet Archive) (saksaksi)
David Skogman

| David Skogman |
| --- | --- |

Henkilötiedot
Syntynyt: 10. marraskuuta 1840 Mouhijärvi, Suomi
Kuollut: 26. toukokuuta 1867 (26 vuotta) Suodenniemi, Suomi
Ammatti:  pappi, kansatieteilijä
Vanhemmat:  Mikael Mikkola ja Sara Stiina Juhontytär
Siviilisääty:  naimisissa
Puoliso:  Emmy Skogman (o.s. Böcker)
Lapset:  Elin Myrsten (1867-1932)
Muut tiedot
 Nimikirjoitus
David Skogman, nimi alun perin Taave Mikkola (10. marraskuuta 1840 Mouhijärvi – 26. toukokuuta 1867 Suodenniemi) oli suomalainen kansatieteilijä ja pappi.
Skogmanin vanhemmat olivat torppari Mikael Mikkola ja Saara Stiina Juhontytär. Hän pääsi ylioppilaaksi 1860, suoritti teologian erotutkinnon 1862 ja hänet vihittiin papiksi vuonna 1863, minkä jälkeen hän toimi väliaikaisena pappina useissa Satakunnan seurakunnissa. Viimeksi Skogman toimi vuodesta 1865 alkaen Suodenniemen pitäjänapulaisena.
Suomalaisen kirjallisuuden seuran stipendiaattina Skogman kiersi Satakunnassa vuonna 1861, keräten kansanperinnettä. Keruumatkansa tulokset hän julkaisi vuonna 1864 Suomi-kirjan kirjoituksessa Kertomus matkoiltani Satakunnassa muisto-juttuja keräilemässä. Vuonna 1865 hän oli toistamiseen seuran apurahan turvin keräämässä perinnetietoa, mutta nyt Pohjois-Norjan ja Pohjois-Ruotsin suomalaisten keskuudessa. Matka sai sikäläisessä lehdistössä aiheettomasti valtiollisen leiman.
Skogmanin kuoltua vuonna 1867 keuhkotautiin tämän keruumatkan tulokset julkaistiin postuumisti vuonna 1870 Suomi-kirjassa keskeneräisenä kirjoitelmana Suomalaiset Ruotsissa ja Norjassa.
Skogmanin puoliso vuodesta 1866 oli Emmy Fredrika Böcker (k. 1923).
Aiheesta muualla

Skogmanin Kertomus matkoiltani Satakunnassa muisto-juttuja keräilemässä, Suomi 1864, nro 2, s. 125 Kansalliskirjaston Historiallisessa Sanomalehtikirjastossa
Suomalaiset Ruotsissa ja Norjassa, Suomi 1870, nro 8, s. 131 Kansalliskirjaston Historiallisessa Sanomalehtikirjastossa
David Skogmanin elämä, osa 1 ja osa 2. Sukelluksia Suodenniemen historiaan -blogi.
Wikisitaateissa on kokoelma sitaatteja aiheesta .
Come What(ever)

| Come What(ever) May Stone Sour |
| --- | --- | --- |

Studioalbumin tiedot
 Äänitetty : tammi–huhtikuu 2006 Studio 606 Northridge, Los Angeles
 Julkaistu: 1. elokuuta 2006
 Tuottaja(t): Nick Raskulinecz
 Tyylilaji: heavy metal, post-grunge, alternative metal, nu-metal
 Kesto: 48.54 70:49 (Special edition)
 Levy-yhtiö: Roadrunner
Listasijoitukset
  21.    4.    27.
Stone Sourin muut julkaisut
| Stone Sour 2002 | Come What(ever) May 2006 | Audio Secrecy 2007 |
Singlet albumilta Come What(ever) May
 ”30/30-150” Julkaistu: 3. kesäkuuta 2006  ”Through Glass” Julkaistu: 22. heinäkuuta 2006  ”Sillyworld” Julkaistu: 9. maaliskuuta 2007  ”Made of Scars” Julkaistu: 11. kesäkuuta 2007  ”Zzyzx Rd.” Julkaistu: 5. lokakuuta 2007
Come What(Ever) May on Stone Sourin toinen studioalbumi, joka julkaistiin 1. elokuuta 2006.
Albumin kirjoittaminen alkoi jo vuonna 2003, jolloin laulaja Corey Taylor ja kitaristi James Root tekivät materiaalia heidän toiselle yhtyeelleen, Slipknotille. Tammikuussa 2006 Stone Sour aloitti albumin nauhoittamisen heidän debyyttialbumi Stone Sourin seuraajaksi, jonka aikana rumpali Joel Ekman jätti yhtyeen perheasioiden takia. Hänet lopulta korvattiin ex-Soulfly rumpalilla Roy Mayorgalla, joka soitti rumpuja albumilla lukuun ottamatta kahta kappaleista.
Julkaisun jälkeen Stone Sour lähti vuoden kestävälle kiertueelle, joka sisälsi keikkoja useilla alueilla, mukaan lukien Yhdysvallat, Kanada, Japani ja Eurooppa. Albumi sai yleisesti myönteisen arvion. Se sai kiitosta edistyneestä kappaleiden kirjoittamisesta ja musiikkityylistä. Albumi myi kultaa Yhdysvalloissa ja Kanadassa sekä single "30/30-150" oli ehdolla parhaaksi metallikappaaleksi vuoden 2007 Grammy-gaalassa. Kesäkuussa 2007 Stone Sour julkaisi erityispainos version albumista, joka  sisälsi kuusi ennenjulkaisematonta kappaletta ja bonus DVD:n, jolla oli kolme musiikkivideoita ja täsypitkä live-esitys bändin Moskovan keikasta. Albumi on Stone Sourin myydyin albumi tähän mennessä, lähinnä menestys singlen "Through Glass" ansiosta.
Kappaleet

Kaikki kappaleet säv. ja san. Stone Sour.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | 30/30-150 | 4.18 |  |  |  |  |  |  |  |
| 2. | Come What(ever) May | 3.39 |  |  |  |  |  |  |  |
| 3. | Hell & Consequences | 3.31 |  |  |  |  |  |  |  |
| 4. | Sillyworld | 4.08 |  |  |  |  |  |  |  |
| 5. | Made of Scars | 3.23 |  |  |  |  |  |  |  |
| 6. | Reborn | 3.11 |  |  |  |  |  |  |  |
| 7. | Your God | 4.44 |  |  |  |  |  |  |  |
| 8. | Through Glass | 4.42 |  |  |  |  |  |  |  |
| 9. | Socio | 3.20 |  |  |  |  |  |  |  |
| 10. | 1st Person | 4.01 |  |  |  |  |  |  |  |
| 11. | Cardiff | 4.42 |  |  |  |  |  |  |  |
| 12. | Zzyzx Rd. | 5.15 |  |  |  |  |  |  |  |
|  |  | 48.54 |  |  |  |  |  |  |  |
| Special edition bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Zzyzx Rd. (Pop versio)  | 4.01 |  |  |  |  |  |  |  |
| 14. | Suffer | 3.42 |  |  |  |  |  |  |  |
| 15. | Fruitcake | 4.00 |  |  |  |  |  |  |  |
| 16. | The Day I Let Go | 5.05 |  |  |  |  |  |  |  |
| 17. | Freeze Dry Seal | 2.43 |  |  |  |  |  |  |  |
| 18. | Wicked Game (Chris Isaak cover)  | 4.24 |  |  |  |  |  |  |  |
| 19. | The Frozen | 3.04 |  |  |  |  |  |  |  |
|  |  | 70.48 |  |  |  |  |  |  |  |
Kokoonpano

Corey Taylor — laulu, kitara kappaleissa: "Sillyword", "Through Glass" ja "Zzyzx Rd."
James Root — kitara, rummut kappaleessa "The Day I Let Go"
Josh Rand — rytmi- ja soolokitara
Shawn Economaki — basso
Roy Mayorga — rummut kappaleissa 2-12
Shannon Larkin — rummut kappaleessa "30/30-150"
Rami Jaffee — piano kappaleessa "Zzyzx Rd."
Nick Raskulinecz — tuotanto
Listasijoitukset > Albumit

| Vuosi | Lista | Korkein sijoitus |
| --- | --- | --- |
| 2006 | The Billboard 200 | #4 |
| 2006 | UK Albums Chart | #27 |
Listasijoitukset > Singlet

| Vuosi | Single | Lista | Korkein sijoitus |
| --- | --- | --- | --- |
| 2006 | "Through Glass" | Mainstream Rock Tracks | #1 (7 viikkoa) |
| 2006 | "Through Glass" | Modern Rock Tracks | #2 |
| 2007 | "Through Glass" | Billboard Hot 100 | #39 |
| 2007 | "Through Glass" | Pop 100 | #33 |
| 2007 | "Through Glass" | Hot Digital Songs | #38 |
| 2006 | "Through Glass" | Adult Top 40 | #13 |
| 2006 | "Through Glass" | UK Singles Chart | #167 |
| 2007 | "Sillyworld" | Mainstream Rock Tracks | #2 |
| 2007 | "Sillyworld" | Modern Rock Tracks | #21 |
Arvostelut

Blabbermouth: 7.5/10
Soundi:
David Weller

| Mitalit> Maa:   Jamaika.miesten ratapyöräily. Olympialaiset  | Mitalit> Maa:   Jamaika.miesten ratapyöräily. Olympialaiset  | Mitalit> Maa:   Jamaika.miesten ratapyöräily. Olympialaiset  | Maa:   Jamaika> miesten ratapyöräily. |
| --- | --- | --- | --- |
|  Pronssia | Moskova 1980 | 1 km aika-ajo |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Edmonton 1978 | eräajo |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | México 1975 | 1 km aika-ajo |  |
|  Hopeaa | San Juan 1979 | 1 km aika-ajo |  |
|  Pronssia | Caracas 1983 | 1 km aika-ajo |  |
David Weller (s. 11. helmikuuta 1957 Portmore) on jamaikalainen ratapyöräilyn olympiamitalisti. Hän on pituudeltaan 188 cm.
Weller saavutti Moskovan olympialaisissa 1980 pronssia kilometrin aika-ajossa ajalla 1.05,241. Se on edelleen Jamaikan ainoa olympiamitali muissa lajeissa kuin yleisurheilussa. Los Angelesin olympialaisissa 1984 hän sijoittui kilometrin aika-ajossa kuudenneksi ja Montrealissa 1976 11:nneksi.
Weller saavutti Pan-Amerikan kisoissa kilometrin aika-ajossa hopeaa 1975 ja 1979 sekä pronssia 1983. Kansainyhteisn kisoissa hän oli eräajossa kolmas 1978. Keski-Amerikan ja Karibian kisoissa hän voitti kultaa eräajossa ja kilometrin aika-ajossa 1978.
David Smith (kuvanveistäjä)

Cubi VI (teos vuodelta 1963), Israelin kansallismuseossa, Jerusalemissa.
Roland David Smith (9. maaliskuuta 1906 Decatur – 23. toukokuuta 1965 South Shaftsbury) oli yhdysvaltalainen kuvanveistäjä. Hänen teoksensa olivat tyylilajiltaan abstraktia ekspressionismia.
Elämänvaiheet

Smith syntyi Indianan osavaltiossa, Yhdysvalloissa vuonna 1906. Vuonna 1921 hän muutti Ohioon. Hän asui siellä vuoteen 1926, kunnes muutti New Yorkiin. Hän tapasi Dorothy Dehnerin, joka myös oli kuvanveistäjä. Smith ja Dehner olivat naimisissa vuodet 1927–1952.
David White

| Henkilötiedot |
| --- | --- | --- | --- |
Syntymäaika: 30. lokakuuta 1967 (ikä 56)
Syntymäpaikka: Urmston, Englanti
Pelipaikka: oikea laitahyökkääjä, hyökkääjä
Pituus: 185 cm
Junioriseurat
:  Manchester City
Seurat
| Vuodet | Seura | O | (M) |
| 1985–1993 |  Manchester City | 185 | (79) |
| 1993–1995 |  Leeds | 42 | (9) |
| 1995 | →  Sheffield Utd (laina) | 8 | (1) |
| 1995–1999 |  Sheffield United | 58 | (12) |
Maajoukkue
| 1988–1989 |  Englanti U21 | 6 | (2) |
| 1993 |  Englanti | 1 | (0) |
 Seurajoukkueuran tilastot kattavat vain kansalliset sarjat, päivitetty 5. marraskuuta 2018.  Maajoukkueuran tilastot päivitetty 5. marraskuuta 2018.
David White (s. 30. lokakuuta 1967 Urmston, Trafford, Greater Manchester) on englantilainen jalkapalloilija, joka pelasi ammattilaisena 1985–1999.
White kuului Manchester Cityn juniorijoukkueeseen, joka voitti FA Youth Cupin 1986. Kaudella 1986–1987 hän pelasi 1. divisioonassa, tuolloisessa pääsarjassa, 24 ottelua ja teki yhden maalin. Seuraavalla kaudella hän, Tony Adcock ja Paul Stewart tekivät kolme maalia mieheen Cityn voittaessa Huddersfieldin 2.divisioonan ottelussa maalein 10–1. Kaikkiaan White teki 2. divisioonassa 19 maalia kausilla 1987–1989.
Cityn noustua takaisin 1. divisioonaan White pelasi syyskuussa 1989 erinomaisen ottelun Cityn voittaessa Manchester Unitedin Maine Roadilla maalein 5–1. Kauden 37 liigapelissään hän teki kahdeksan maalia. Huhtikuussa 1991 hänestä tuli ensimmäinen City-pelaaja toisen maailmansodan jälkeen, joka on tehnyt vierasottelussa neljä maalia hänen osuttuaan neljästi Aston Villaa vastaan. 
Kauden 38 liigapelissään hän teki 16 maalia. Hän muodosti usean vuoden ajan tehokkaan hyökkäysparin Niall Quinnin kanssa. Kaudella 1991–1992 hän teki 39 ottelussa 18 maalia sijoittuen maalintekijätilastossa jaetulla kolmannelle sijalle. Kaudella 1992–1993 hän viimeisteli 16 maalia 42 ottelussa.
White pelasi ainoan A-maaottelunsa Espanjaa vastaan 1993. Lukuisista paikoistaan huolimatta hän ei onnistunut maalinteossa. Syksy 1993 sujui häneltä huonosti myös Cityssä: hän teki 16 liigaottelussa vain yhden maalin.. Joulukuussa 1993 hänet myytiin Leedsiin. Hän ei sielläkään päässyt entiselle tasolleen: 42 liigaottelussa hän teki yhdeksän maalia. Marraskuussa 1995 hän siirtyi lainalle Sheffield Unitediin ja siirto muuttui pysyväksi vielä saman vuoden puolella. Hän pelasi Unitedissa vuoteen 1999 mennessä kaikkiaan 66 liigaottelua, joissa teki 13 maalia.
White kertoi marraskuussa 2016, että hänen junioriaikojen valmentajansa Barry Bennell oli käyttänyt häntä seksuaalisesti hyväkseen hänen pelatessaan Whitehill FC Junior -joukkueessa 1970-1980-lukujen taitteessa. Hän on kirjoittanut kokemuksistaan kirjan Shades of Blue: The Life of a Manchester City Legend and the Story that Shook Football.
Come as You Are

| ”Come as You Are” Nirvana |
| --- | --- | --- |

Singlen tiedot
 Albumilta: Nevermind
 Äänitetty : 1991
 Julkaistu: maaliskuu 1992
 Tuottaja(t): Jack Endino
 Tyylilaji: grunge
 Kesto: 03.39
 Levy-yhtiö: DGC
Nirvanan muut singlet
| ”Smells Like Teen Spirit” 1991 | ”Come as You Are” 1992 | ”Lithium” 1992 |
"Come as You Are" on grungeyhtye Nirvanan kuuluisa kappale, johon laulaja-kitaristi Kurt Cobain otti vaikutteita Killing Joke -metalliyhtyeeltä. Kappale on yksi Nirvanan tunnetuimmista.